《新安道中寄怀诸旧》
明代·金銮

故岭重经枫叶凋，旅怀肃索伴归樵。
冰霜在道无千里，肌骨侵寒已半消。
石面乱云随马度，树头残雨逐人飘。
翻思前夜溪亭别，窈窕清商酒一瓢。

作者简介：明陇西人，侨居南京，字在衡。习歌诗，得江左风致。性俊朗，好游任侠，结交四方豪士，往来维扬两浙间。尝取古词，辨其字句清浊，为一书，为填词者所宗。有《徙倚轩集》。